राशन विक्रेताओं ने एडीएम को सौंपा ज्ञापन
राजस्थानराज्य अधिकृत राशन विक्रेता नियोजक संघ की अोर से सोमवार को मुख्यमंत्री के नाम एडीएम को ज्ञापन सौंपकर राशन विक्रेताओं का 30 हजार रुपए मासिक मानदेय निर्धारित करने की मांग गई। संघ के जिलाध्यक्ष राजीव सरकार ने ज्ञापन में बताया है कि राशन विक्रेताओं से अनियमितता होने पर विभागीय कार्रवाई की जाए, उसे आपराधिक मामला नहीं बनाया जाए। वहीं राशन विक्रेता की मृत्यु होने पर एक महीने के अंदर आश्रित को अनुकंपा नियुक्ति, सार्वजनिक वितरण प्रणाली के अंतर्गत वितरित होने वाली सामग्री की दो प्रतिशत प्रति क्विंटल छीजत देने, पॉस मशीन के रखरखाव के लिए 30 रुपए क्विंटल निर्धारित करने, दुकान पर वितरण की अवधि पखवाड़े के स्थान पर साप्ताहिक करने, राशन विक्रेता को आकस्मिक बीमारी, विवाह एवं राष्ट्रीय त्योहार के लिए अवकाश का प्रावधान करने, राशन विक्रेता के गोदाम पर आवश्यक सामग्री गेहूं, चीनी एवं अन्य सामग्री की डोर स्टेप डिलीवरी सुनिश्चित करने, 16 अगस्त 2016 को दुकान बंद होने पर निलंबित लाइसेंस को बहाल करने, एक आधार कार्ड से कई ट्रांजेक्शन पर दर्ज रिपोर्ट को वापस लेने और पॉश मशीन की कनेक्टिविटी, सर्वर या अन्य तकनीकी खराबी के निस्तारण की मांग की गई है। इस मौके पर राशन विक्रेता अख्तर खान, प्रमोद शर्मा, दयाचंद जैन, मनीष शर्मा, सुभाष अग्रवाल आदि मौजूद रहे।
अलवर. सोमवार को जिला कलेक्टर को ज्ञापन देने पहुंचे राशन विक्रेता।
hin_Deva hin_Deva hin_Deva